THRE วอลุ่มแน่น-พุ่งแรง 14% นิวไฮรอบ 2 ปี ลุ้นงบฯ Q3 โตดี-แนะซื้อลุ้นทดสอบเป้า 1.50 บ.
THRE วอลุ่มแน่น-พุ่งแรง 14% นิวไฮรอบ 2 ปี ลุ้นงบฯ Q3 โตดี-แนะซื้อลุ้นทดสอบเป้า 1.50 บ.
29 ต.ค. 2563

ผู้สื่อข่าวรายงานว่า บริษัท ไทยรับประกันภัยต่อ จำกัด (มหาชน) หรือ THRE ณ เวลา 15.27 น. อยู่ที่ระดับ 1.34 บาท บวก 0.17 บาท หรือ 14.53% ด้วยมูลค่าซื้อขาย 263.78 ล้านบาท ราคาหุ้นนิวไฮรอบ 2 ปี 5 เดือน โดยนับตั้งแต่หุ้นยืนที่ระดับ 1.37 บาท เมื่อวันที่ 11 พ.ค.2561

คาดนักลงทุนเก็งกำไรหุ้นเล็กและลุ้นผลงานไตรมาส 3/2563 สดใสต่อเนื่อง โดยผลงานไตรมาส 2/2563 มีกำไรสุทธิ  94.74 ล้านบาท เทียบช่วงเดียวกันของปีก่อนอยู่ที่ 23.13 ล้านบาท ส่วน 6 เดือนมีกำไรสุทธิ 87.14 ล้านบาท เทียบช่วงเดียวกันของปีก่อนอยู่ที่ 63.22 ล้านบาท
 
บล.ยูโอบี เคย์เฮียน ระบุในบทวิเคราะห์ ซื้อเก็งกำไร THRE* (1.30) : ผลการดำเนินงานยังคาด turnaround อย่างต่อเนื่อง ราคาปัจจุบันคิดเป็น PER ปี 63 และ 64 ที่ 16 และ 12 เท่า
 
บล.ซีจีเอส-ซีไอเอ็มบี  ระบุว่า Thai Reinsurance (THRE TB; THB 1.18) –ซื้อ 
แนวรับ 1.18 และ 1.15
แนวต้าน : 1.37 และ 1.50
ราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายทีเพิ่มสูงขึ้น หลังจากปรับตัวเพิ่มขึ้นทำจุดสูงสุดใหม่ตามกรอบแนวโน้มขาขึ้นทำให้ แนวโน้มหลักมีโอกาสฟื้นตัวเหนือแนวรับสำคัญ
MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเหนือระดับ 60
แนะนำซื้อ THRE โดยมีแนวรับที่ 1.18 และ 1.15 เพื่อคาดหวังการปรับตัวเพิ่มขึ้นไป ทดสอบแนวต้านที 1.37 และ 1.50 เป็นจุดขายทำกำไร
STOP LOSS ถ้าราคาหุ้นปิดต่ำกว่า 1.08 ลงไป